Saint Médardi evangeliaar

Saint Médardi evangeliaar ehk Soissonsi evangeliaar on Karolingide aegne illumineeritud käsikirjaline evangeliaar, mis loodi oletatavasti Aachenis enne 827. aastat, mil Ludwig Vaga ja tema abikaasa Judith kinkisid raamatu Soissonsi Saint-Médardi kloostrileMINIATURIST, German. Gospels of Saint-Médard de Soissons. - Web Gallery of Art. Käsikiri on karolingide kunsti silmapaistev näide, see kuulub stiililt Ada gruppi ja võidi luua Karl Suure viimastel eluaastatel tema õukonnas asutatud koolis. 1790. aastal Pariisi viidud käsikiri asub tänapäeval Prantsusmaa Rahvusraamatukogus kohaviida Ms. Lat. 8850 all.

 Kirjeldus 
Evangeliaar koosneb 239 pärgamentlehest mõõdus 362 x 267 mm. Käsikiri sisaldab lisaks tekstile kuut terve lehekülje suurust miniatuuri ja kahtteist kaanonitahvlit. Illustratsioonidel on Kristus auhiilguses, nelja evangelisti täisfiguurid, elu allikas ja Talle kummardamine. Peaaegu kogu tekst on kirjutatud untsiaalkirjas kuldtindiga.

Elu allikat kujutav miniatuur on silmapaistvalt sarnane samateemalise pildiga Godescalci perikoopideraamatus.

 Pildid 

 Viited 

 Välislingid 
 Evangelia quattuor /Évangiles de Saint-Médard de Soissons/ (1v-221v). Capitulare evangeliorum (223r-235v). (digitaliseeritud käsikiri)

Kategooria:9. sajandi illumineeritud käsikirjad
Kategooria:Illumineeritud evangeliaarid
Kategooria:Karolingide kunst